ร้านไอติม๑๐๐ถัง ขับผ่านหลายครั้งไม่เคยแวะซักครั้ง คราวนี้ไม่พลาดละ
กำลังจะขับรถกลับกรุงเทพ หลังจากที่อิ่มมื้อเที่ยงมาอย่างหนักหน่วงที่ครัวต้นข้าว รู้สึกกว่าอยากทานของหวาน
เลยจอดเลยหน้าร้านมาหน่อยนึง

คนซื้อไอติมเยอะมาก ส่วนใหญ่ก็จอดข้างทางแล้วก็กลับ ไม่ได้นั่งทานที่ร้าน
ไอติมมีให้เลือกหลายรสมากค่ะ แต่ไม่ถึง100ถังนะ มีประมาณสิบกว่าถังเห็นจะได้ รสชาติก็มีให้เลือกเยอะอาทิเช่น กะทิสด, ทรงเครื่อง, ขนุน, สตอเบอรี่, ทับทิมกรอบ, วานิลลา, ใบเตย, กล้วยหอม, เผือก, ถั่วดำ, ข้าวโพด, มะนาว ,ทุเรียน, ชาเย็น, ชาเขียว, กาแฟ, โกโก้

ไอติมมีให้เลือก2ขนาด ถ้วยเล็ก 20บาท ถ้วยใหญ่ 55 บาท มาถึงที่ละก็จัดถ้วยใหญ่ไปเลย
จ๊ะจ๋าเลือกรสกะทิสด ทรงเครื่อง วานิลลา ใบเตย กล้วยหอม เผือก ถั่วดำ ข้าวโพด
ปลื้มรสกล้วยหอมกับใบเตยมากค่ะ มันช่างห๊อมหอมมมมมม รสอื่นๆก็อร่อยนะคะ ทานแล้วเป็นรสชาตินั้นๆเลย 
เนื่องจากไม่อยากให้มันเลอะเทอะบนรถ เลยนั่งทานที่ร้านจนหมด พนักงานเอาน้ำเปล่าแก้วเล็กๆ2แก้วมาเสิร์ฟให้ด้วยค่ะ